cyanic-selkie/wikianc huggingface dataset:
সাদিকা পারভিন পপি
অভিনয় জীবন
২০০৩ সালে অভিনয় করেন কালাম কায়সার পরিচালিত কারাগার ছায়াছবিতে। এতে এক টোকাই চরিত্রে অভিনয় করে প্রথম বারের মত শ্রেষ্ঠ অভিনেত্রী হিসেবে জাতীয় চলচ্চিত্র পুরস্কার লাভ করেন। ২০০৬ সালে কথাসাহিত্যিক আসকার ইবনে শাইখ রচিত গল্প অবলম্বনে স্যাটেলাইট চ্যানেল এনটিভির প্রথম প্রযোজিত ছায়াছবি বিদ্রোহী পদ্মায় তার অভিনয় সমালোচকদের প্রশংসা অর্জন করে। এই বছর আরও মুক্তি পায় ফেরদৌসের বিপরীতে সামিয়া জামান পরিচালিত রানীকুঠির বাকী ইতিহাস। ২০০৮ সালে নারগিস আক্তার পরিচালিত এইডস বিষয়ক সচেতনতামূলক ছায়াছবি মেঘের কোলে রোদ ও চন্দন চৌধুরী পরিচালিত কি যাদু করিলা চলচ্চিত্রে অভিনয় করেন। মেঘের কোলে রোদ চলচ্চিত্রের জন্য তিনি অর্জন করেন দ্বিতীয় বারের মত শ্রেষ্ঠ অভিনেত্রী হিসেবে জাতীয় চলচ্চিত্র পুরস্কার। এছাড়া কি যাদু করিলা চলচ্চিত্রে অভিনয়ের জন্য অর্জন করেন শ্রেষ্ঠ অভিনেত্রী হিসেবে বাচসাস পুরস্কার। পরের বছর সৈয়দ অহিদুজ্জামান ডায়মন্ড পরিচালিত গঙ্গাযাত্রা ছায়াছবিতে ধুঙ্গরের চরিত্রে অভিনয় করেন। এ চলচ্চিত্রের জন্য তিনি তৃতীয় বারের মত শ্রেষ্ঠ অভিনেত্রী হিসেবে জাতীয় চলচ্চিত্র পুরস্কার পান। এছাড়াও পান টানা দ্বিতীয়বারের মত বাচসাস পুরস্কার।
২০১২ সালে মুক্তি পায় ইমনের বিপরীতে জি সরকার পরিচালিত গার্মেন্টস কন্যা। বড় বাজেটের এই ছায়াছবিটি ব্যবসাসফল হয়। দুই বছর বিরতির পর ২০১৪ সালে মুক্তি পায় তার অভিনীত চার অক্ষরের ভালোবাসা। এতে তার বিপরীতে অভিনয় করেছেন নিরব। ২০১৫ সালে আবদুল্লাহ আল মামুন পরিচালিত শেষ চলচ্চিত্র দুই বেয়াইয়ের কীর্তিতে অভিনয় করেন। ২০১৬ সালে অভিনয় করেন নরেন্দ্রনাথ মিত্র রচিত গল্প রস অবলম্বনে নারগিস আক্তার নির্মিত পৌষ মাসের পিরীত-এ। এতে তার বিপরীতে অভিনয় করেন টনি ডায়েস। এছাড়া অভিনয় করছেন নাজমুল হাসানের দুই নয়ন ছায়ছবিতে।
চলচ্চিত্রে অভিনয়ের পাশাপাশি তিনি টেলিভিশনের নাটকে ও টেলিফিল্মে অভিনয় করেছেন। কাজ করেছেন মেজবাহ শিকদার পরিচালিত গোধূলির দেখা আলো নাটকে। ২০১৩ সালের ঈদে বাংলাভিশনের জন্য নির্মিত আমি ভালোবাসিনি টেলিফিল্মে অভিনয় করেন। টেলিফিল্মটি পরিচালনা করেছেন হিমেল আশরাফ এবং তার বিপরীতে ছিলেন চঞ্চল চৌধুরী। ২০১৪ সালে রেজানুর রহমানের নির্দেশনায় নোটবুক টেলিফিল্মে একজন বিবাহিত নারীর চরিত্রে অভিনয় করেন। এছাড়া অভিনয় করেছেন বি ইউ শুভ্র পরিচালিত নবনীতা তোমার জন্য ও নীল কষ্ট খণ্ড ধারাবাহিকে এবং প্রহর ও পলাশপুরের মেহেরজান টেলিফিল্মে। ২০১৫ সালের ঈদুল আযহা উপলক্ষে একুশে টেলিভিশনের জন্য নির্মিত এক্সপ্রেশন অব লাভ টেলিফিল্মে অভিনয় করছেন।
মডেলিং
২০১৫ সালের শেষের দিকে ১ বছরের চুক্তিতে রোমানিয়া বিস্কুটের ব্রান্ড এম্বাসেডর হন। এ সময় তাকে মুহাম্মদ মোস্তফা কামাল রাজের নির্দেশনায় রোমানিয়া বিস্কুটের বিজ্ঞাপনে দেখা যায়।
গ্যারি টার্নার
গ্যারি টার্নার একজন পার্শ্ব প্রদর্শনী। এহেলার ড্যানলস সিনড্রোমের মারাত্মক রূপের কারণে দীর্ঘতম ত্বকের জন্য তিনি বর্তমান গিনেস ওয়ার্ল্ড রেকর্ডটি ধারণ করেছেন। ২৯ শে অক্টোবর, ১৯৯৯, লস অ্যাঞ্জেলেসে, তিনি তার পেটের ত্বকটি মোট দৈর্ঘ্যের ২.২৫ ইঞ্চি পর্যন্ত প্রসারিত করে রেকর্ডটি অর্জন করেছিলেন | তিনি He Took His Skin Off For Me শর্ট ফিল্মে অভিনয় করেছেন । তিনি ২০০৫ সালে দ্য সার্কাস অফ হররসের সদস্যও ছিলেন।
তিনি যখন জন্মগ্রহণ করেছিলেন, তখন তার ধাত্রী কেবল তার ত্বক আলগা বলে উল্লেখ করেছিলেন। এটাই ছিল তার অবস্থার একমাত্র ক্লু।
লেনার্ড নিময়
thumb|right|লিওনার্ড নিময় লিওনার্ড নিময় (মার্চ ২৬, ১৯৩১ - ২৭ ফেব্রুয়ারি, ২০১৫) একজন মার্কিন অভিনেতা। তিনি স্টার ট্রেক সিরিজে মিস্টার স্পক চরিত্রে অভিনয়ের জন্য সবচেয়ে বিখ্যাত। এছাড়া তিনি অন্যান্য চলচ্চিত্রে অভিনয়, এবং বেশ কিছু চলচ্চিত্র ও টিভি সিরিজ পরিচালনা করেছেন। বস্টন শহরে জন্ম গ্রহণকারী নিময় ইউক্রেনীয় বংশোদ্ভূত, এবং ইহুদী ধর্মাবলম্বী।
ফক্স হোলো ফেস্টিভ্যাল
ফক্স হোলো ফেস্টিভ্যাল বা ফক্স হোলো ফেস্টিভ্যাল অফ ট্র্যাডিশনাল মিউজিক অ্যান্ড আর্টস ছিল একটি লোক উত্সব, যা ফোকশিল্পী বব ও এভলিন বিয়ার্স পিটার্সবার্গ, নিউইয়র্কে প্রতি গ্রীষ্মে ১৯৬৬ থেকে ১৯৮০ সালে আয়োজন করতো। সাধারণত আগস্ট মাসে অনুষ্ঠিত হতো।
দার্দীয় ভাষাসমূহ
থাম্ব|দার্দীয় ভাষার মানচিত্র দার্দীয় ভাষাগুলি ইন্দো-ইরানীয় কতগুলি ভাষার একটি দল, যা পূর্ব আফগানিস্তান, উত্তর পাকিস্তান এবং বিতর্কিত জম্মু ও কাশ্মীর অঞ্চলে প্রচলিত।
দার্দীয় ভাষাগুলিকে সাধারণত ইরানীয় ভাষাসমূহ কর্তৃক প্রবলভাবে প্রভাবিত ইন্দো-আর্য ভাষার একটি উপদল হিসেবে গণ্য করা হয়। কোন কোন ভাষাবিজ্ঞানী এই ভাষাগুলিকে ইন্দো-আর্য ও ইরানীয় --- এই দুই শাখা হতেই স্বতন্ত্র একটি শাখার ভাষা হিসেবে দাবী করেন, কিন্তু তাদের এই দাবী বিতর্কিত।
আফগানিস্তানে প্রচলিত নুরিস্তানি ভাষাগুলিকেও কখনো কখনো দার্দীয় ভাষা বলে উল্লেখ করা হত, তবে বর্তমানে এগুলিকে দার্দীয় অপেক্ষা আলাদা একটি শাখা (ইন্দো-আর্য ভাষার একটি উপশাখা বা ইন্দো-ইরানীয় ভাষার স্বতন্ত্র শাখা) হিসেবে গণ্য করা হয়।
দার্দীয় ভাষাগুলিকে মোটামুটি ছয় ভাগে ভাগ করা যায় : পাশাই, কুনার, চিত্রাল, কোহিস্তানি, শিনা এবং কাশ্মিরি। কাশ্মিরি ভাষায় প্রায় ৪০ লক্ষ লোক কথা বলেন। চিত্রাল দলের খোওয়ার ভাষায় প্রায় ৩ লক্ষ লোক কথা বলেন।
দার্দীয় ভাষাগুলির মধ্যে কেবল কাশ্মিরি ভাষাটিরই একটি উন্নত সাহিত্য আছে যার সর্বপ্রাচীন প্রাপ্ত নিদর্শন ১৩শ শতকে রচিত হয়েছিল। পূর্বে কাশ্মিরি ভাষা শারদা লিপিতে লেখা হত, তবে বর্তমানে এটি ফার্সি-আরবি লিপির অনুকরণে নির্মিত নাস্তালিক লিপিতে রচিত হয়। শিনা ভাষাগুলি ও খোওয়ার ভাষার জন্যও ফার্সি-আরবি লিপির একটি রূপভেদ ব্যবহার করে একটি লিখন পদ্ধতি উদ্ভাবন করা হয়েছে।
লুইস লিন্ড
লুইস লিন্ড (জন্ম ১৯৭৯) একজন সুয়েডীয় ধনকুবের নারী ব্যবসায়ী। তিনি এলই লুন্ডবার্গফোরেতাগেন এর ১৪% মালিক, পরিবারিক হোল্ডিং কোম্পানি, যা সম্পত্তি, পাল্প এবং কাগজ কোম্পানির মালিক এবং তার দাদা লার্স এরিক লুন্ডবার্গ দ্বারা প্রতিষ্ঠিত। ৩১ মার্চ, ২০২২ পর্যন্ত, তিনি একটি নর্ডিক বিনিয়োগ কোম্পানি ইন্ডাস্ট্রিভারদেন-এর মূলধন মূল্যের ১% এবং ভোটিং শেয়ারের ১.৩% ধারণ করে ছিলেন।
তিনি ১৯৭৯ সালে জন্মগ্রহণ করেন, ফ্রেডরিক লুন্ডবার্গের কন্যা।
লিন্ড লুন্ডবার্গফোরেতাগেন এর সম্পত্তি বিভাগ পরিচালনা করেন, এবং ২০১০ সাল থেকে তিনি এলই লুন্ডবার্গফোরেতাগেন এর একজন পরিচালক ছিলেন
লিন্ড বিবাহিত, এবং সুইডেনের স্টকহোমে থাকে।
মীরা রাণা
মীরা রাণা (मीरा राणा ;জন্ম ২৪ সেপ্টেম্বর ১৯৫১) হলেন একজন নেপালি সঙ্গীতশিল্পী যিনি নিজের ৫৫ বছরের সঙ্গীতজীবনে প্রায় ১,৬০০ টিরও বেশি গান গেয়েছেন।  রানা শাসনের পতনের পরে দেশটির আধুনিকীকরণের প্রথম ধাপে তাঁকে "নেপালের রেকর্ডিং তারকাদের প্রথম লহরী"-গণের একটি অংশ হিসাবে গণ্য করা হত। সেই সময় লোক, শাস্ত্রীয় এবং এমনকি পপ সঙ্গীতও রেকর্ড করা হয়েছিল। তিনি নারায়ণ গোপাল, গোপাল যোজন, কুমার বসনেত, উদিত নারায়ণ ঝা এবং রাম থাপার মতো শিল্পীদের সাথে কাজ করেছেন। তিনি ২০১৬ সালে রেডিও নেপালের স্টুডিওতে ৩৬৫ জন শিল্পীর যৌথ পরিবেশিত গান মেলাঙ্কলির সাথেও জড়িত ছিলেন। গানটি রচনা, সুরারোপ ও নির্মাণ করেছিলেন পরিবেশবাদী নিপেশ ঢাকা। একই সাথে একই গানে একাধিক কন্ঠশিল্পীর অংশগ্রহণের জন্য গানটি  গিনেস বিশ্ব রেকর্ডে নথিভুক্ত হয়েছে।    তিনি নেপালি রাজনীতিতেও যোগ দিয়েছেন।
প্রারম্ভিক জীবন
মীরা ১৯৫১ সালের ২৪শে সেপ্টেম্বর নেপালের কাঠমান্ডুতে নির্মলা এবং শম্ভু প্রসাদ মিশ্র দম্পতির ঘরে জন্মগ্রহণ করেছিলেন। পিতা শম্ভু প্রসাদ ছিলেন একজন তবলাবাদক। তিনি প্রাতিষ্ঠানিকভাবে সঙ্গীত নিয়ে অধ্যয়ন করেছিলেন।
ভাইসহর্ন
ভাইসহর্ন সুইজারল্যান্ডে অবস্থিত আল্পস পর্বতমালার একটি পর্বত। এর উচ্চতা ৪৫০৬ মিটার। এটি আল্পস পর্বতমালার অন্যতম প্রধান শৃঙ্গ। পার্শ্ববর্তি ম্যাটারহর্ন পর্বতের চেয়ে এটির উচ্চতা প্রায় ৩০ মিটার বেশি। এটিতে প্রথম আরোহণ করা হয় ১৮৬১ সালে। প্রথম আরোহণকারীর নাম জন টিনড্যাল, তার সাথে গাইড হিসেবে জে.জে. বেন্যান এবং উলরিখ ভেঙার ছিলেন।
সুইজারল্যান্ডের ফালাইস ক্যান্টনে ভাইসহর্নের অবস্থান। ডম পর্বতের পরে আল্পস পর্বত্তমালার মূল চেইনের বাহিরে ভাইসহর্নের উচ্চতা সর্বাধিক। সেরম্যাট শহরেকে ঘিরে অবস্থান করা বেশ কয়েকটি আল্পস পর্বতশৃঙ্গের মধ্যে ভাইসহর্ন অন্যতম। এর পাশে ডেন্ট ব্ল্যাঙ্খা, ডেন্ট হের্যািন্স, ম্যাটারহর্ন এবং মন্টি রোজা পর্বত অবস্থিত।
ভৌগোলিক বৈশিষ্ট্য
ভাইসহর্ন পর্বতটির আকার অনেকটা পিরামিডেরন্যায়। এর শীর্ষ থেকে তিনটি খাড়া পৃষ্ঠ নিচে নেমে গেছে। এর মধ্যে দুইটি পৃষ্ঠ প্রায় উল্লম্ব। পর্বতের উত্তর ও পূর্ব পৃষ্ঠের মাঝে একটি হিমবাহ রয়েছে। এটি বিস হিমবাহ নামে পরিচিত। এই হিমবাহটি পর্বতশৃঙ্গের সাথে যুক্ত। ভাইসহর্নের পূর্ব ও দক্ষিণ পৃষ্ঠের মাঝে শ্যালি হিমবাহ অবস্থিত। এই হিমবাহ জুড়ে অনেক পাথরখন্ড রয়েছে। এগুলো হিমবাহের খাড়া পৃষ্ঠের অধিকাংশ এলাকা জুড়ে রয়েছে।
গৌহাটি মেডিকেল কলেজ
গৌহাটী চিকিৎসা মহাবিদ্যালয় (Gauhati Medical College) আসামের গুয়াহাটির নরকাসুর পাহাড়ে অবস্থিত আসামের দ্বিতীয় চিকিৎসা মহাবিদ্যালয়। ১৯৬০ সালে আসাম সরকার এটি প্রতিষ্ঠা করে। জন্মলগ্ন থেকে এটি ভারতের সমগ্র উত্তর-পূর্বাঞ্চলে স্বাস্থ্য পরিষেবা দিয়ে আসছে। চিকিৎসা বিজ্ঞানের স্নাতক, স্নাতকোত্তর তথা বিশেষজ্ঞ পর্যায়ের শিক্ষা দেওয়া এটি মহাবিদ্যালয় সমগ্র ভারতে বিখ্যাত।
পাঠক্রম
মহাবিদ্যালয়টি ৫ বছর এবং ছয়মাসের চিকিৎসা বিজ্ঞানের স্নাতক ডিগ্রী, তিন বছরের স্নাতকোত্তর ডিগ্রী এবং দুবছরের ডিপ্লোমাও দেয়। সাথে ডক্টর অফ মেডিসিন এবং ডক্টর অফ সার্জারী পাঠক্রমও এখানে আছে। তদুপরি মহাবিদ্যালয়টির সাথে ইনস্টিটিউট অফ ফার্মাসি এবং নার্সিং আছে। এখানে ফার্মাসির ডিপ্লোমা এবং নার্সিংয়ের স্নাতক পাঠক্রম আছে। বিভিন্ন ধরনের প্যারামেডিকাল পাঠক্রমও এখানে উপলব্ধ।
এই সবগুলি পাঠক্রমে ভর্তি বিভিন্ন সর্বভারতীয় এবং রাজ্য পর্যায়ের প্রবেশিকা পরীক্ষা দ্বারা করা হয়।
বিভিন্ন বিভাগ
গৌহাটী চিকিৎসা মহাবিদ্যালয়ের বিভাগসমূহ হল:
২০২৩ অস্ট্রিয়া পুরুষ ক্রিকেট দলের আইল অব ম্যান সফর
অস্ট্রিয়া পুরুষ ক্রিকেট দল ২০২৩ সালের জুলাই মাসে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য আইল অব ম্যান সফর করে। ম্যাচসমূহ ক্যাসলটাউনের কিং উইলিয়াম'স কলেজ ক্রিকেট মাঠে অনুষ্ঠিত হয়। এ সিরিজের মধ্য দিয়েই আইল অব ম্যানে প্রথম আন্তর্জাতিক ক্রিকেট আয়োজিত হয়। সিরিজটি অস্ট্রিয়া দলের জন্য ২০২৪ পুরুষ টি২০ বিশ্বকাপের ইউরোপ অঞ্চলের বাছাইপর্বের প্রস্তুতি হিসেবে গণ্য হয়।
সিরিজে আইল অব ম্যান ২–০ ব্যবধানে জয়লাভ করে।
ফোক অন দ্য রকস
ফোক অন দ্য রকস হল একটি বহিরঙ্গন সঙ্গীত উৎসব যা প্রতি বছর জুলাই মাসে কানাডার উত্তর-পশ্চিম অঞ্চলের ইয়েলোনাইফের লং লেকের তীরে প্রতি গ্রীষ্মে অনুষ্ঠিত হয়। অলাভজনক উত্সবটি ১৯৮০ সালে প্রতিষ্ঠিত হয়েছিল।
২০১০ উত্সব (৩০ তম বার্ষিকী) ১৬-১৮ জুলাই, ২০১০ অনুষ্ঠিত হয়েছিল।
দেলোয়ার হোসেন (ক্রিকেটার)
দেলোয়ার হোসেন (জন্ম ১ জানুয়ারি ১৯৮৫) বাংলাদেশের প্রথম শ্রেণীর এবং এ তালিকার ক্রিকেটার। ২০০৬/০৭ সালে রাজশাহী বিভাগের হয়ে ক্রিকেটে অভিষেক হয় তার।  বরিশাল বিভাগের বিপক্ষে প্রথম শ্রেণির ক্রিকেটে প্রথম ইনিংসে ৫১ রান করেন। তিনি ঢাকা বিভাগের বিপক্ষে একদিনের ম্যাচে ৪৬ রানে ৩ উইকেট সংগ্রহ করেন।
তিনি ২০১৭-১৮ ঢাকা প্রিমিয়ার ডিভিশন ক্রিকেট লীগে প্রাইম ব্যাংক ক্রিকেট ক্লাবের যুগ্ম-নেতৃস্থানীয় উইকেটরক্ষক ছিলেন এবং ৮ ম্যাচে ১৭ টি উইকেট নেন। ২০১৮-১৯ ঢাকা প্রিমিয়ার ডিভিশন ক্রিকেট লীগ টুর্নামেন্টে শেনপুকুর ক্রিকেট ক্লাবের শীর্ষস্থানীয় উইকেট শিকারী হিসেবে তিনি ১০ টি ম্যাচে ১৯ উইকেট নেন।
সাদাত কুরাইশ মসজিদ
সাদাত কুরাইশ মসজিদ (আরবি: مسجد سادات قريش) হলো মিশরের বিলবিস শহরে অবস্থিত একটি ঐতিহাসিক মসজিদ। এটি স্থাপিত হয়েছে ১৮ হিজরিতে। এটিকে বিশিষ্ট ইসলামি স্মৃতিস্তম্ভগুলির মধ্যে একটি হিসাবে বিবেচনা করা হয়। কারণ কিছু ঐতিহাসিকরা এটিকে মিশরে নির্মিত প্রথম মসজিদ হিসেবে বিশ্বাস করেন। এটি ফুসতাতে আমর ইবনুল আস মসজিদ-এর আগে প্রতিষ্ঠিত। সম্ভবত আফ্রিকার দ্বিতীয় প্রাচীনতম মসজিদ এটি।
নামকরণ
বিলবিসে রোমানদের বিরুদ্ধে যুদ্ধে ইসলামের নবি মুহাম্মদের শহিদ সাহাবিদের সম্মানে এটিকে সাদাত কুরাইশ বা কুরাইশ গোত্রের প্রভু নামকরণ করা হয়েছিল, যেখানে প্রায় ১২০ জন সাহাবি যুদ্ধ করছিলেন যার মধ্যে ২০-৪০ জন শহিদ হন এবং মসজিদের ভিতরে বা আশেপাশে এদের কবরস্থ করা হয়।
ইতিহাস
মিশরে ইসলামের বিজয়ের সময় ১৮ হিজরিতে আমর বিন আল-আস দ্বারা মসজিদটি নির্মাণ করা হয়েছিল। তাই শারকিয়া সরকার আমলে "সাদত কুরাইশ" মসজিদটি মিশরে নির্মিত প্রথম মসজিদ। এটি আল-ফুসতাত শহরের আমর বিন আল-আস এবং আলেকজান্দ্রিয়ার আল-রাহমা মসজিদের চেয়েও পুরনো। যাইহোক, কিছু সূত্র ইঙ্গিত দেয় যে, এটি আবিসিনিয়ার আল নেজাশি মসজিদ-এর পরে আফ্রিকার দ্বিতীয় প্রাচীনতম মসজিদ। যেটি সাহাবায়ে কেরামের দ্বারা প্রতিষ্ঠিত হয়েছিল যখন তারা ৬১৩ সালে আবিসিনিয়ায় চলে আসেন।
এছাড়াও, কারবালার যুদ্ধের পর ইমাম আলীর কন্যা সাই্যদা জয়নাব মদিনায় থাকাকালীন সময়ে একটি স্বপ্ন দেখেছিলেন যে,আল্লাহর রসূল তার আহলে বাইতকে মিশরে নিয়ে যাওয়ার নির্দেশ দিয়েছিলেন। তাই বিলবিসের লোকেরা তাদের স্বাগত জানায় এবং তারা পুরো মাস মসজিদে অবস্থান করে।
সাদাত কুরাইশ মসজিদটি পূর্বাঞ্চলে ১৯৫১ সালের ১০৩৫৭ নং মিনিস্ট্রিয়াল ডিক্রিতে ইসলামি পুরাকীর্তিগুলির মধ্যে নিবন্ধিত হয়েছে, এটি দখল করা হয়েছে এবং এর চারপাশে নির্মিত হয়েছে। ১৯৭০-এর দশকে ভেঙ্গে পড়ার আশঙ্কায় এর মিনারের উপরের অংশটি ভেঙ্গে ফেলা হয়।
নকশা
আয়তক্ষেত্রাকার এই মসজিদটিতে তিনটি সারিতে ১৮টি মার্বেল স্তম্ভ রয়েছে। এটি মিহরাবের সমান্তরালে চারটি খিলানে বিভক্ত। কলামগুলির মুকুটগুলি বিভিন্ন আকৃতির যা বিভিন্ন প্রাচীন মিশরীয় এবং রোমান মন্দির থেকে তাদের উৎপত্তি নির্দেশ করে। মসজিদের বর্গক্ষেত্র প্রায় তিন হাজার বর্গ মিটার। উসমানীয় যুগে মিশরের আমির আল-কাশিফ মসজিদটির মিনার নির্মাণ করার পাশাপাশি মসজিদটি সংস্কার করেছিলেন।
ইরানি স্থাপত্য
ইরানি স্থাপত্য বা ফার্সি স্থাপত্য (ফার্সি: معمارى ایرانی, Memāri e Irāni) বলতে ইরান এবং পশ্চিম এশিয়ার বাকি অংশ, ককেশাস ও মধ্য এশিয়ার স্থাপত্য বুঝায়। এই স্থাপত্য তুরস্ক ও ইরাক থেকে উজবেকিস্তান এবং তাজিকিস্তান ও ককেশাস থেকে জাঞ্জিবার পর্যন্ত বিস্তীর্ণ অঞ্চল জুড়ে বিস্তৃত বৈশিষ্ট্যযুক্ত উদাহরণ সহ কমপক্ষে ৫,০০০ খ্রিস্টপূর্বাব্দের ইতিহাস ধারণ করে। পারস্যের ভবনগুলি ক্ষেতমজুরদের কুঁড়েঘর থেকে চা ঘর পর্যন্ত এবং বাগানের প্যাভিলিয়নগুলির মধ্যে "বিশ্বের দেখা সবচেয়ে মহিমান্বিত কাঠামোগুলির মধ্যে অন্যতম"। ঐতিহাসিক ফটক, প্রাসাদ এবং মসজিদ ছাড়াও, রাজধানী তেহরানের মতো শহরগুলির দ্রুত ধ্বংস এবং নতুন নির্মাণের স্রোত নিয়ে এসেছিল।
ইরানি স্থাপত্য বিভিন্ন ঐতিহ্য এবং অভিজ্ঞতা থেকে কাঠামোগত এবং নান্দনিক উভয়ই ক্ষেত্রেই মহান বৈচিত্র্য প্রদর্শন করে। উল্লেখযোগ্য আকস্মিক উদ্ভাবন ছাড়াই, বরং বারবার আক্রমণ এবং সাংস্কৃতিক ধাক্কা সত্ত্বেও, ইরানি স্থাপত্য "অন্যান্য মুসলিম দেশগুলির থেকে স্বতন্ত্র"। ইরানি স্থাপত্যশৈলীর সর্বশ্রেষ্ঠ গুণাবলী হল: "গঠন এবং পরিমাপের জন্য একটি চিহ্নিত অনুভূতি; কাঠামোগত উদ্ভাবন, বিশেষ করে খিলান ও গম্বুজ নির্মাণের ক্ষেত্রে; স্বাধীনতা এবং সাফল্যের সাথে সজ্জার জন্য একটি প্রতিভা যা অন্য কোনো স্থাপত্যে প্রতিদ্বন্দ্বী নয়"।
ঐতিহ্যগতভাবে, ইরানি স্থাপত্যের পথপ্রদর্শক গঠনমূলক মোটিফ হল এর মহাজাগতিক প্রতীকবাদ "যার দ্বারা মানুষকে স্বর্গের ক্ষমতার সাথে যোগাযোগ এবং অংশগ্রহণের নির্দেশ দেরা হয়"। এই থিমটি পারস্যের স্থাপত্যকে শুধুমাত্র একতা ও ধারাবাহিকতা এনে দেয়নি, বরং এটি এর মানসিক চরিত্রেরও একটি প্রাথমিক উৎস।
মার্কিন ইতিহাসবিদ এবং প্রত্নতাত্ত্বিক আর্থার আপহাম পোপের মতে, সর্বশ্রেষ্ঠ ইরানি শিল্প, শব্দের সঠিক অর্থ বলতে সর্বদাই (ইরেনি) স্থাপত্যকে নির্দেশ করে। প্রাক এবং ইসলাম পরবর্তী উভয় যুগেই এই স্থাপত্যের আধিপত্য ছিল।
মৌলিক নীতি
ঐতিহ্যবাহী পারস্য স্থাপত্য একটি ধারাবাহিকতা বজায় রেখেছে, যদিও অভ্যন্তরীণ রাজনৈতিক দ্বন্দ্ব বা বিদেশী আগ্রাসনের কারণে সাময়িকভাবে বিক্ষিপ্ত হবার পরও এটি একটি সন্দেহাতীত শৈলী অর্জন করেছে।
এই স্থাপত্যে, "কোন তুচ্ছ স্থাপনা নেই; এমনকি বাগানের প্যাভিলিয়নেও আভিজাত্য ও মর্যাদা রয়েছে এবং সবচেয়ে নম্র ক্যারাভানসরাইদের সাধারণত কমনীয়তা রয়েছে। ভাব এবং যোগাযোগের ক্ষেত্রে, বেশিরভাগ পারস্য ভবনগুলি প্রাঞ্জল, এমনকি অলঙ্কারপূর্ণ। কাঠামোর তীব্রতা ও সরলতার সংমিশ্রণ আনন্তর্য প্রদান করে, যখন অলঙ্কার এবং প্রায়শই, সূক্ষ্ম অনুপাত স্থির পর্যবেক্ষণকে মুল্যায়ন করে।"
শৈলীর শ্রেণীকরণ
সামগ্রিকভাবে, মোহাম্মদ করিম পিরনিয়া ইরানি ভূখণ্ডের ঐতিহ্যবাহী স্থাপত্যকে নিম্নলিখিত ছয়টি শ্রেণী বা শৈলীতে শ্রেণীবদ্ধ করেছেন ("sabk"):
উপকরণ
উপলব্ধ ভবনগুলির উপকরণসমূহ ঐতিহ্যগত ইরানি স্থাপত্যের প্রধান রূপ নির্দেশ করে। ভারী কাদামাটি, মালভূমি জুড়ে বিভিন্ন স্থানে সহজেই পাওয়া যায়, সমস্ত নির্মাণ কৌশলগুলির মধ্যে সবচেয়ে আদিম, ছাঁচে তৈরি কাদা, যতটা সম্ভব শক্তভাবে সংকুচিত করা হত এবং শুকানো হত। প্রাচীনকাল থেকে ইরানে ব্যবহৃত এই কৌশলটি কখনই পুরোপুরি পরিত্যাগ করা হয়নি। ভারী প্লাস্টিকের মাটির প্রাচুর্য, একটি দৃঢ় চুন মর্টারের সাথে একত্রে, ইটের বিকাশ এবং ব্যবহারকেও সহজতর করেছে।
জ্যামিতি
ইরানি স্থাপত্যে প্রচুর প্রতীকী জ্যামিতি ব্যবহার করা হয়, বৃত্ত এবং বর্গক্ষেত্রের মতো বিশুদ্ধ রূপ ব্যবহার করে এবং পরিকল্পনাগুলি প্রায়শই আয়তাকার প্রাঙ্গণ এবং হলঘর সমন্বিত প্রতিসম বিন্যাসের উপর ভিত্তি করে তৈরি করা হয়।
নকশা
পারস্য স্থাপত্যের কিছু নকশা উপাদান ইরানের ইতিহাস জুড়ে টিকে আছে। সবচেয়ে আকর্ষণীয় হল পরিমাপের জন্য একটি চিহ্নিত অনুভূতি এবং সহজ ও বিশাল আকৃতিসমূহের বিচক্ষণ ব্যবহার। আলংকারিক পছন্দগুলির সামঞ্জস্য, একটি খাঁজের মধ্যে উচ্চ-খিলানযুক্ত প্রবেশদ্বার সেট, বন্ধনী ক্যাপিটাল সহ স্তম্ভ ও পুনরাবৃত্ত ধরনের পরিকল্পনা এবং উচ্চতাও উল্লেখ করা যেতে পারে। যুগে যুগে এই উপাদানগুলি বিভিন্ন কর্মসূচির জন্য নির্মিত এবং শাসকদের দীর্ঘ উত্তরাধিকারের পৃষ্ঠপোষকতায় সম্পূর্ণ ভিন্ন ধরনের ভবনেও পুনরাবৃত্ত হয়েছে।
পার্সেপোলিসের নিকট পাথর কাটা সমাধিতে দেখা কলামযুক্ত দেউড়ি, বা তালার, সাসানীয় মন্দিরগুলিতে পুনরায় আবির্ভূত হয়। ইসলামি যুগের শেষের দিকে, এটি একটি প্রাসাদ বা মসজিদের প্রবেশদ্বার হিসাবে ব্যবহৃত হত এবং রাস্তার পাশের চা ঘরগুলির স্থাপত্যের সাথেও অভিযোজিত হয়েছিল। একইভাবে, চারটি খিলানের উপর গম্বুজ, যা সাসানীয় যুগের বৈশিষ্ট্যযুক্ত, আজও ইরান জুড়ে অনেক কবরস্থান এবং ইমামজাদেহগুলিতে পাওয়া যায়। পার্থিব মিনারগুলি স্বর্গের ঐশ্বরিক মিনারের সাথে মিশে যাওয়ার জন্য আকাশের দিকে পৌঁছানোর ধারণাটি ১৯ শতক পর্যন্ত স্থায়ী হয়েছিল, যখন অভ্যন্তরীণ আদালত ও পুল, কোণযুক্ত প্রবেশদ্বার এবং ব্যাপক সাজসজ্জা প্রাচীন, কিন্তু এখনও সাধারণ, ইরানি স্থাপত্যের বৈশিষ্ট্য।
শহরের নকশা
বৃত্তাকার শহর পরিকল্পনা ছিল বেশকয়েকটি প্রধান পার্থিয় এবং সাসানীয় শহরের বৈশিষ্ট্য, যেমন হাত্রা এবং গোর (ফিরুজাবাদ)। আরেকটি শহরের নকশা ছিল বর্গাকার জ্যামিতির উপর ভিত্তি করে, যা পূর্ব ইরানের শহর যেমন বাম এবং জারঞ্জে পাওয়া যায়।
পারস্যের প্রাক-ইসলামিক স্থাপত্য
প্রাক-ইসলামিক শৈলী ইরানি মালভূমির বিভিন্ন সভ্যতার ৩০০০ থেকে ৪০০০ বছরের স্থাপত্য বিকাশের উপর নির্দেশ করে। ইরানের ইসলাম-পরবর্তী স্থাপত্য তার প্রাক-ইসলামি পূর্বসূরি থেকে ধারণা লাভ করেছিল এবং এর জ্যামিতিক ও পুনরাবৃত্তিমূলক গঠন রয়েছে, সেইসাথে চকচকে টাইলস, খোদাই করা স্টুকো, প্যাটার্নযুক্ত ইটেরকাজ, ফুলের মোটিফ এবং চারুলিপি দিয়ে সমৃদ্ধভাবে সজ্জিত তল রয়েছে।
ইরান ইউনেস্কো কর্তৃক সভ্যতার কোল হিসেবে স্বীকৃত।
এলমমি, হাখমানেশি, পার্থিয় এবং সাসানীয় প্রতিটি যুগেই মহান স্থাপত্যের স্রষ্টা ছিল যা যুগে যুগে অন্যান্য সংস্কৃতিতে বহুদূরে ছড়িয়ে পড়ে। যদিও আলেকজান্ডার পার্সেপোলিসকে পুড়িয়ে ফেলার সিদ্ধান্তের ফলে ইরান তার ধ্বংসের অংশ ভোগ করেছে, তবে এর ধ্রুপদী স্থাপত্যের একটি চিত্র তৈরি করার জন্য যথেষ্ট এখনও অবশিষ্ঠ রয়েছে।
মিথিলা শর্মা
জীবনী
মিথিলা শর্মা গৃহ বিজ্ঞান ও নাচের উপরে স্নাতক ডিগ্রি অর্জন করেছেন। তিনি অভিনয় করেছেন শতাধিক চলচ্চিত্রে, অভিনয় করেছেন দশের অধিক টিভি ধারানাহিকে, অভিনয় করেছেন বিভিন্ন গীতিনাট্যে। এছাড়াও, বিভিন্ন স্টেজ শোতেও দেখা গিয়েছে তাকে।
তার অভিনীত প্রথম চলচ্চিত্রের নাম বিশ্বাস। তার অভিনীত চলচ্চিত্র মাস্ক অব ডিজায়ার ব্যাপক প্রশংসা কুড়ায় এবং চলচ্চিত্রটি বিভিন্ন আন্তর্জাতিক চলচ্চিত্র উৎসবে প্রদর্শিত হয়। তিনি ঐ চলচ্চিত্রে প্রধান নারী চরিত্রে অভিনয় করেছিলেন। তার অভিনীত অন্যান্য উল্লেখযোগ্য চলচ্চিত্র হল: মুকুন্দো, সুখা দুখা, দিদি, মুনা মদন, বাসাই, আমা এবং আফনো বানছে।
ব্যক্তিগত জীবন
মিথিলা শর্মা ২০১৪ সালে নেপালের পুলিশ বিভাগের সাবেক প্রধান মোতি লাল বোহোরার সাথে বিবাহবন্ধনে আবদ্ধ হন।
ক্যাটারিনা মার্টিনসন
ক্যাটারিনা মার্টিনসন (জন্ম ১৯৮১) একজন সুয়েডীয় ধনকুবের ব্যবসায়ী। তিনি এলই লুন্ডবার্গফোরেতাগেন এর ১৪% মালিক, পারিবারিক হোল্ডিং কোম্পানি, যা সম্পত্তি, পাল্প এবং কাগজ কোম্পানির মালিক এবং তার দাদা লার্স এরিক লুন্ডবার্গ দ্বারা প্রতিষ্ঠিত।
তিনি ১৯৮১ সালে জন্মগ্রহণ করেন, ফ্রেডরিক লুন্ডবার্গের কন্যা। তিনি স্টকহোম স্কুল অফ ইকোনমিক্স থেকে স্নাতকোত্তর ডিগ্রি অর্জন করেছেন।
মার্টিনসন বিবাহিত, এবং স্টকহোমে থাকেন।
ফিয়েস্তা দে লা ফ্লোর
ফিয়েস্তা দে লা ফ্লোর ছিল তেজানো গায়িকা সেলেনার (১৯৭১-১৯৯৫) ভক্তদের জন্য একটি বার্ষিক সঙ্গীত উৎসব এবং সম্মেলন। ২০১৫ সাল থেকে ২০১৯ সাল পর্যন্ত এটি প্রতি বছর মার্চ মাসে টেক্সাসের কর্পাস ক্রিস্টিতে অনুষ্ঠিত হয়েছিল এবং এটি কুইন্টানিলা পরিবার এর স্পন্সর করতো।
হিন্দুপুর লোকসভা কেন্দ্র
হিন্দুপুর লোকসভা কেন্দ্রটি অন্ধ্রপ্রদেশ রাজ্যের ২৫ টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৪৪৬,৪৯৯ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি অন্ধ্রপ্রদেশের অনন্তপুর জেলার দক্ষিণ দিকে অবস্থিত বিধানসভা কেন্দ্রগুলি নিয়ে গঠিত৷
ইতিহাস
হিন্দুপুর লোকসভা কেন্দ্রে ১৯৫৭ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি অন্ধ্রপ্রদেশ রাজ্যের ১৭৫ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য অন্ধ্রপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ১টি বিধানসভা কেন্দ্রই (মড়কশির) তফসিলী জাতিদের জন্য সংরক্ষিত।
এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৫৫ নং বিধানসভা কেন্দ্র৷ এটি অনন্তপুর জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৫৬ নং বিধানসভা কেন্দ্র৷ এটি অনন্তপুর জেলায় অবস্থিত৷ এই কেন্দ্রটি তফসিলী জাতিদের জন্য সংরক্ষিত৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৫৭ নং বিধানসভা কেন্দ্র৷ এটি অনন্তপুর জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৫৮ নং বিধানসভা কেন্দ্র। এটি অনন্তপুর জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৫৯ নং বিধানসভা কেন্দ্র। এটি অনন্তপুর জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৬০ নং বিধানসভা কেন্দ্র। এটি অসংরক্ষিত আসন৷ এটি অনন্তপুর জেলায় অবস্থিত৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৬১ নং বিধানসভা কেন্দ্র। এটি অসংরক্ষিত আসন। এটি অনন্তপুর জেলায় অবস্থিত৷
কুমিল্লা-৫
কুমিল্লা-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের ২৫৩নং আসন।
সীমানা
কুমিল্লা-৫ আসনটি কুমিল্লা জেলার ব্রাহ্মণপাড়া উপজেলা ও বুড়িচং উপজেলা নিয়ে গঠিত।
চিকমাগালুর জেলা
চিকমাগালুর জেলা বা চিক্কামাগলুরু, কর্ণাটক রাজ্যের একটি জেলা। চিকমাগালুরে ভারতে প্রথম কফির চাষ হয়েছিল। চিকমাগালুর পাহাড় যেগুলি পশ্চিমঘাটের একটি অংশ, তুঙ্গ এবং ভদ্রার মতো নদীর উৎস। কর্ণাটকের সর্বোচ্চ শৃঙ্গ মূল্যায়নগিরি এই জেলায় অবস্থিত। এটি কেমনাগুন্ডি এবং কুদ্রেমুখের মতো পাহাড়ি স্টেশন এবং মানিক্যধারা, হেব্বি, কল্লাথগিরির মতো জলপ্রপাত সহ পর্যটকদের স্বর্গও। অমৃতপুরায় হোয়সালা মন্দিরে দেখা যায়, চিকমাগালুর জেলার একটি সমৃদ্ধ ইতিহাস রয়েছে। বন্যপ্রাণী উৎসাহীরা এই জেলার উপস্থিত কুদরেমুখ জাতীয় উদ্যান এবং ভদ্রা বন্যজীবন অভয়ারণ্যে আগ্রহী হতে পারেন। কেরেসন্তে শ্রী মহালক্ষ্মী মন্দির টি হিন্দুদের একটি পবিত্র তীর্থ।
ইতিহাস
হোয়সল শাসকরা তাদের রাজত্ব শুরু করেছিলেন চিকমাগালুর থেকে। চিকমাগালুরের একটি জনশ্রুতি অনুসারে, হোয়াসালা রাজবংশের প্রতিষ্ঠাতা সোসেভুরে (যা এখন মুদিগেরে তালুকের আঙ্গাদী নামে পরিচিত) হোয়সালার ক্রেস্টে অমর হয়ে থাকা কিংবদন্তি বাঘটিকে হত্যা করেছিলেন। জানা যায় যে হোয়াসালা সাম্রাজ্যের মহান রাজা দ্বিতীয় বীর বল্লাল (১১৭৩ - ১২২০ খ্রি।) তারেকের তালুকের অমৃতপুরায় অমৃতেশ্বর মন্দিরটি তৈরি করেছিলেন।
১৬৭০ খ্রিস্টাব্দে চিকমাগালুর জেলার বাবা বুদানগিরি পাহাড়ে প্রথম কফির ফসল জন্মেছিল। অরিজিনস অফ কফির নিবন্ধ অনুসারে মক্কায় তীর্থযাত্রায় যাওয়ার পথে সাধু বাবা বুদান ইয়েমেনের মোচার সমুদ্র বন্দর দিয়ে ভ্রমণ করেছিলেন যেখানে তিনি কফি আবিষ্কার করেছিলেন। ভারতে এর স্বাদ পরিচয় করিয়ে দেওয়ার জন্য, তিনি তার পেটের চারপাশে সাতটি কফি বীজ জড়িয়ে দেশে ফিরে তিনি চিকমাগালুর পাহাড়ে সেই বীজ রোপণ করেছিলেন ।
সাম্প্রতিক ইতিহাসে, ১৯৭ সালে চিকমাগালুর বিশ্বব্যাপী মনোযোগের কেন্দ্রবিন্দুতে পরিণত হয়েছিল, যখন ভারতের প্রাক্তন প্রধানমন্ত্রী ইন্দিরা গান্ধী এখানে নির্বাচনের জন্য প্রতিদ্বন্দ্বিতা করেছিলেন এবং ভারতীয় সংসদে লোকসভায় নির্বাচিত হয়েছিলেন।
ভূগোল
চিকমাগালুর জেলার সদর দফতর চিকমাগালুর শহরটি রাজ্যের রাজধানী বেঙ্গালুরু থেকে ২৫১ কিলোমিটার (১৫৬ মাইল) দূরে এবং চন্দ্র দ্রোণ পাহাড়  আর ঘন বন দ্বারা বেষ্টিত। জেলাটি ১২°৫৪´ থেকে ১৩°৫৩´ উত্তর অক্ষাংশ এবং ৭৫°০৪´ এবং ৭৬°২১´ পূর্ব দ্রাঘিমাংশের মধ্যে রয়েছে। পূর্ব থেকে পশ্চিমে এর বৃহত্তম দৈর্ঘ্য প্রায় ১৩৮.৪ কিলোমিটার এবং উত্তর থেকে দক্ষিণে ৮৮.৫ কিলোমিটার। জেলাতে ১৯২৫ মিমি গড় বৃষ্টিপাত হয়। জেলার সর্বোচ্চ পয়েন্টটি মূল্যায়নগিরি,যা সমুদ্রপৃষ্ঠ থেকে ১৯২৬ মিটার উচ্চে, এটি কর্ণাটক রাজ্যেরও সর্বোচ্চ পয়েন্ট।জেলার ৩০% (২১০৮বর্গকিমি) বনভূমিতে আবৃত।জেলাটি উত্তরে শিবমোগ্গা, উত্তর-পূর্বে দাবণগেরে, পূর্বে চিত্রদুর্গ ও তুমকুর জেলা, দক্ষিণে হাসান জেলা, দক্ষিণ-পশ্চিমে দক্ষিণ কন্নড় এবং পশ্চিমে উড়ুপি জেলা দ্বারা সীমাবদ্ধ।ভদ্রা, তুঙ্গ, হেমবতী, নেত্রবতী এবং বেদবতী নদীগুলি সারা বছর প্রবাহিত হয়। জেলাটি আয়রন, ম্যাগনেটাইট এবং গ্রানাইট আকরিকে সমৃদ্ধ। বাবা বুদন গিরি পাহাড়ের আশেপাশে কালো মাটি পাওয়া যায় এবং জেলার দক্ষিণাঞ্চলে লাল ও নুড়ি মাটি পাওয়া যায়।
থাম্ব|দেবীরাম্মা মন্দিরের এরিয়াল ভিউ থাম্ব|ভাদ্র বন্যপ্রাণী অভয়ারণ্যতে ব্রিটিশ বন বাংলো থাম্ব|হাউজিং বোর্ড স্কুল কাদুর রোড থাম্ব|কুদ্রেমুখ পাহাড়
জনমিতি
২০১১ সালের জনগণনা অনুযায়ী চিকমাগালুর জেলার জনসংখ্যা ১,১৩৭,৯৬১ জন যা প্রায় সাইপ্রাস রাষ্ট্রের জনসংখ্যা অথবা মার্কিন যুক্তরাষ্ট্রে র মন্টানা রাজ্যের জনসংখ্যার সমতুল্য। জনসংখ্যার বিচারে ভারতের ৬৪০টি জেলার মধ্যে চামরাজনগরের স্থান ৪০৮তম। জেলায় জনসংখ্যার ঘনত্ব । ২০০১ থেকে ২০১১ সালের মধ্যে জেলার জনসংখ্যা-বৃদ্ধির হার ছিল -০.২৮ শতাংশ। জেলার লিঙ্গানুপাত প্রতি ১০০০ জন পুরুষ পিছু ১০০৫ জন নারী  এবং সাক্ষরতার হার ৭৯.২৪ শতাংশ ।
কন্নড জেলার সবথেকে বেশি ব্যবহৃত ভাষা।
দক্ষিণ বাণীগ্রাম ইউনিয়ন
দক্ষিণ বাণীগ্রাম ইউনিয়ন বাংলাদেশের সিলেট জেলার অন্তর্গত কানাইঘাট উপজেলার একটি ইউনিয়ন।
অবস্থান
সিলেট শহর হতে সড়ক যোগে কানাইঘাট হতে ১৫ কি: মি: পশ্চিমে মাছুখাল বাজর থেকে বাম দিকে ৩ কি.মি পায়ে হেটে মানিকগঞ্জ বাজরের পাশে ৭নং দক্ষিণ বানীগ্রাম ইউনিয়। সীমানা: পূর্বে- কানাইঘাট ইউনিয়ন, পশ্চিমে- ঝিংগাবাড়ী ইউনিয়ন, উত্তরে- জৈন্তাপুর উপজেলা, দক্ষিণে- বিয়ানীবাজার উপজেলা।
আয়তন ও জনসংখ্যা
আয়তন- ৩৪.৪৭বর্গ কিলোমিটার। জনসংখ্যা- মোট- ৩০,৫৬৩জন,পুরুষ-১৫,৫০০জন,মহিলা-১৫০৬৩জন। ভোটারসংখ্যা- ১৭,৫০০ জন।
শিক্ষা
শিক্ষার হার- ৭৫%
শিক্ষা প্রতিষ্ঠান-
খাল ও নদী
পাশ দিয়ে বয়ে চলেছে সৌন্দর্যপূর্ন সুরমা নদী। ইউনিয়নে মোট ৮ টি ছোট বড় খাল রযেছে। প্রত্যেকটি খালই সুরমা নদীর সাথে সংযুক্ত হয়েছে।
রাওয়াল মল্লিনাথ
রাওয়াল মল্লিনাথ হলেন ১৪ শতকের রাজস্থানের লোকনায়ক। তিনি ছিলেন বাড়মের জেলার মেহওয়ানগরের শাসক রাও সালখাজির জ্যেষ্ঠ পুত্র। তাঁর জন্ম পাচপদ্রের কাছে গোপদীতে। পিতা তাঁর নাম রাখেন মল্লিনাথ। মল্লিনাথের ১২ বছর বয়সে রাও সালখাজি মারা যান। মল্লিনাথ এবং তাঁর স্ত্রী রানি রূপাড়ে পশ্চিম রাজস্থানে লোক সাধক হিসাবে সম্মানিত। রাওয়াল মল্লিনাথ ১৩৯৯ সালে দোদিয়ালীতে মারা যান। তাঁর স্ত্রী রূপাড়ে তাঁর চিতায় সতীমাতা হয়েছিলেন।।
সন্ত এবং একজন যোদ্ধা
রাওয়াল মল্লিনাথের রাজ্যক্ষেত্র ছিল পশ্চিমে সিন্ধ এবং উত্তরে জয়সলমের। ১৩৯৪ সালে, তিনি তাঁর ভাগ্নে রাও চুণ্ডার নেতৃত্বে মন্ডোরকে সংযুক্ত করার জন্য একটি দল পাঠান। রাও চুণ্ডা মুসলিম বাহিনীকে পরাজিত করে মন্ডোর দখল করে।
তিনি একজন সাহসী যোদ্ধা ছিলেন। তিনি মালবের নিজ্জামুদিন এবং ফিরোজ শাহ তুগলকের মুসলমান সেনাবাহিনীর ত্রয়োদশ বিভাগকে পরাজিত করেন। তিনি যে অঞ্চলটি জয় করেন সেটি পরে মালানি নামে পরিচিত হয়। তিনিই এলাকার প্রথম প্রধান যিনি রাওয়াল উপাধি গ্রহণ করেন। জনশ্রুতি আছে যে তিনি ঐশ্বরিক ক্ষমতার অধিকারী ছিলেন এবং দেবী নিজেই তাঁর সামনে উপস্থিত হয়েছিলেন।
ইতিহাস
রাওয়াল মল্লিনাথের বংশধররা রাঠোর বংশ এবং মহেচা রাঠোর বংশের সমস্ত পরিবারের মধ্যে প্রাচীনতম। রাওয়াল মল্লিনাথ ছিলেন রাওয়াল সালখাজির জ্যেষ্ঠ পুত্র। সালখাজির অন্য দুই পুত্রের নাম ছিল বিরামদেও এবং জৈতমল। ১০০ বছরেরও বেশি সময় ধরে, খেড়ের রাঠোররা খেড়ের চারপাশে তাদের শাসন প্রতিষ্ঠার জন্য সংগ্রাম করেছিল। যোধপুর, বিকানের, রতলাম, সীতামাউ, সাইলানা, ইদার এবং আলিরাজপুরের পরিবারগুলির বংশসূত্র এসেছে বিরামদেওয়ের কাছ থেকে। গুদামালানি এবং কেলওয়ারের পরিবারগুলির বংশসূত্র এসেছে জৈতমালের কাছ থেকে।
ঘটনা সমূহ
বারমের জেলার তিলওয়ারা-এ প্রতি বছর মল্লিনাথ গবাদি পশু মেলা অনুষ্ঠিত হয়। এটি রাজস্থানের সবচেয়ে বড় গবাদি পশু মেলা। মল্লিনাথ মেলায় প্রায়ই গরু, উট, ভেড়া, ছাগল এবং ঘোড়া সহ অনেক জনপ্রিয় জাতের প্রাণী দেখা যায়। গুজরাত এবং মধ্যপ্রদেশের মতো দূরদূরান্তের মানুষও ভালো দামের পশুর জন্য এই মেলায় আসে। কথিত আছে যে রাওয়াল মল্লিনাথের ভক্তরা যখন ভাল জাতের পশুর উপর চড়ে তিলওয়াড়ায় জড়ো হয়েছিল জনপ্রিয় স্থানীয় নায়ক মল্লিনাথের সাথে দেখা করার জন্য, তখন থেকেই এই মেলার উৎপত্তি। এখানে মল্লিনাথের একটি মন্দির রয়েছে, যেখানে লোকেরা এই বিশ্বাস নিয়ে প্রার্থনা করে যে তাদের ইচ্ছা পূরণ হবে। ইচ্ছা পূরণ হলে মন্দিরে ধন্যবাদের চিহ্ন হিসাবে ঘোড়ার ক্ষুদ্র মূর্তি অর্পণ করার প্রথা রয়েছে। উত্তরপ্রদেশের মথুরা, আগ্রা এবং আলিগড় থেকে আসা ব্যবসায়ীদের কাঠ, পিতল এবং ব্রোঞ্জের ঘোড়া বিক্রি করতে দেখা যায়। সাধারণ পণ্যদ্রব্য, পশুখাদ্য এবং কৃষি সরঞ্জাম বিক্রির অন্যান্য দোকানও সেখানে রয়েছে।
মেলার সূচনা হয় রাওয়াল মল্লিনাথজির পতাকা উত্তোলন করে এবং তাঁর বীরত্ব ও মহত্ত্বের প্রশংসা করে লেখা গানের মাধ্যমে। মেলায় শুষ্ক নদীর তীরে ষাঁড়, উট এবং ঘোড়ার প্রতিযোগিতা দেখা যায়। বিজয়ী পশুদের সাদা তকমা পরানো হয় এবং মেলায় বেশি দামে বিক্রি করা হয়।
আবদুল গাফফার
আবদুল গাফফার (জন্ম: ৫ অক্টোবর ১৯৯৩) একজন বাংলাদেশী ক্রিকেটার। লিস্ট এ ও প্রথম-শ্রেণীর ক্রিকে টার। ২০১৭–২০১৮ ঢাকা প্রিমিয়ার ডিভিশন ক্রিকেট লীগে শাইনপুকুর ক্রিকেট ক্লাবের হয়ে খেলেন। ১৫ অক্টোবর ২০১৮ সালে ২০১৮-২০১৯ জাতীয় ক্রিকেট লিগে রাজশাহী বিভাগের হয়ে প্রথম-শ্রেণীর ক্রিকে টে আত্মপ্রকাশ করেছিলেন।
অ্যাবিগেল উইচলসের ছুরিকাঘাত
অ্যাবিগেল উইচলসকে ছুরিকাঘাত ছিল ২০০৫ সালে ইংল্যান্ডে ঘটে যাওয়া একটি অপরাধ। যার ফলে একজন গর্ভবতী মহিলা পক্ষাঘাতগ্রস্ত হয়ে পড়েছিলেন।
অ্যাবিগাইল উইচলস
১৯৭৮ সালের ২৫ নভেম্বর অ্যাবিগেল হোলিন্স জন্মগ্রহণ করেন। তিনি ডা. মার্টিন হোলিন্স এবং তার স্ত্রী, লাইফ পিয়ার (বিশেষ উপাধি) শীলা হোলিন্সের কন্যা। তিনি সেন্ট বেনেডিক্টের লে কমিউনিটির সাথে সম্পর্কযুক্ত একটি সমর্পিত রোমান ক্যাথলিক পরিবার থেকে এসেছিলেন। তিনি ১২ অক্টোবর ২০০২ সালে বেনোইট উইচলসকে বিয়ে করেন।
ছুরিকাঘাত
২০শে এপ্রিল, ২০০৫ তারিখে সারেতে তার ২১ মাসের ছেলে জোসেফের সাথে হাঁটতে বের হওয়ার সময় উইচলস এক অজ্ঞাত ব্যক্তির দ্বারা আক্রান্ত হন এবং তার ঘাড়ে ছুরিকাঘাত করা হয়। তিনি সেই সময় গর্ভবতী ছিলেন। তাকে এক প্রতিবেশী খুঁজে পায় এবং হাসপাতালে নিয়ে যায়। তিনি পক্ষাঘাতগ্রস্ত হয়ে পড়েছিলেন এবং কথা বলতে অক্ষম ছিলেন। তিনি বেশ কয়েক সপ্তাহ ধরে ইন্টেন্সিভ কেয়ারে (আই সি ইউ) ছিলেন, শুধুমাত্র চোখের পলক ফেলে পরিবার এবং পুলিশের সাথে যোগাযোগ করেছিলেন। পুলিশ তিনজনকে গ্রেপ্তার করে, কিন্তু পরে তাদের ছেড়ে দেয়। প্রাথমিকভাবে তাকে টুটিং এর সেন্ট জর্জ হাসপাতালে চিকিৎসা দেওয়া হয় - যেখানে তার মা ডাঃ শীলা হোলিন্স কাজ করতেন, এবং সেদিন কাজ করছিলেন - তারপর পুনর্বাসনের জন্য স্ট্যানমোরের রয়্যাল ন্যাশনাল অর্থোপেডিক হাসপাতালে স্থানান্তরিত হন।
২০০৫ সালের ২৮ শে এপ্রিল, উদ্যান কেন্দ্রের ২৩ বছর বয়সী একজন কর্মী রিচার্ড ক্যাজালি, যিনি আক্রমণস্থলের কাছাকাছি থাকতেন, অতিরিক্ত মাত্রায় ঔষধ গ্রহণ করেন। তাঁকে স্কটল্যান্ডের এডিনবরা রয়্যাল ইনফার্মারিতে নিয়ে যাওয়া হয়েছিল, কিন্তু লিভার বিকল হওয়ার ৩০ এপ্রিল মারা যান। তার বান্ধবীকে লেখা একটি সুইসাইড চিরকুটে ক্যাজালি লিখেছিলেন: "আমার প্রিয়তম নেসার, আমি খুব দুঃখিত! আমার মনে হয় আমার মধ্যে ২ জন আছে। আমি খুব ভয় পাচ্ছি কিন্তু শীঘ্রই সব শেষ হয়ে যাবে! এবং সবার ভাল হবে। আমার মনে নেই কি হয়েছে তবে আমি ভয় পাচ্ছি যে আমি এটি করেছি। তুমি আরও ভাল কিছু পাওয়া উচিত। তোমার মা তোমার দেখাশোনা করবেন। তাকে বলো আমি এই সমস্ত কিছুর জন্য খুব দুঃখিত। আমার সমস্ত ভালবাসা সবসময় এবং '4এভার'।" চিরকুটে নির্দিষ্টভাবে অ্যাবিগেল উইচলসের কথা উল্লেখ করা হয়নি। ২০০৫ সালের ১৮ মে বিবিসির ক্রাইমওয়াচ প্রোগ্রামে উইচলসের স্বামী বেনোইটের সাক্ষাৎকার নেদেওয়া হয় এবং তিনি বলেন যে তিনি এবং তার স্ত্রী হামলাকারীর প্রতি কোন ক্ষোভ অনুভব করেন না।
স্ত্রীর ভবিষ্যৎ নিয়ে আলোচনা করতে গিয়ে তিনি বলেছিলেন, "মানুষ ঘাড় থেকে নীচে পক্ষাঘাতগ্রস্ত হয়ে বিস্ময়কর জীবন যাপন করে। গত তিন সপ্তাহে আমাদের প্রত্যাশা ব্যাপকভাবে পরিবর্তন করতে হয়েছে, কিন্তু এটা বলা যায় না যে আমরা এখনও একটি পরিবারের সাথে শান্তিপূর্ণ জীবন যাপন করতে যাচ্ছি না।" তিন সপ্তাহ পরে ঘোষণা করা হয় যে তার গর্ভস্থ শিশুর স্বাভাবিকভাবে বিকাশ হচ্ছে। উইচলসের দ্বিতীয় পুত্র ডমিনিক আদ্রিয়ান ২০০৫ সালের ১১ নভেম্বর পাঁচ সপ্তাহ আগে জন্মগ্রহণ করে। জন্মটি স্বাভাবিক ছিল, এবং ঘোষণা করা হয়েছিল যে তিনি স্তন্যপান করাচ্ছেন, এবং তার ডান হাতের ব্যবহারযোগ্যতা কিছুটা ফিরে পেয়েছেন।
২০০৫ সালের ২২ নভেম্বর পুলিশ জানায়, যদি কাজালেকে সময়মতো গ্রেপ্তার করা হতো, তাহলে তার বিরুদ্ধে হত্যার চেষ্টার অভিযোগ আনা হতো এবং তারা এই মামলার সমাধান বিবেচনা করে, যদিও উইচলস তাকে ফটোগ্রাফ আইডেন্টিটি প্যারেডে নিতে ব্যর্থ হয়।
পুনরুদ্ধার
২০০৬ সালের জুলাই মাসে উইচলস এবং তার পরিবার আধ্যাত্মিক সমর্থনের জন্য ফ্রান্সের লুর্দেসে তীর্থযাত্রায় যান। ঘোষণা করা হয়েছিল যে তার জন্য একটি বিশেষভাবে অভিযোজিত বাংলো তৈরি করা হচ্ছে, এবং তিনি আশা করেছিলেন যে শেষ পর্যন্ত তিনি শিক্ষকতায় ফিরে আসবেন।
২০০৯ সালের এপ্রিল মাসে উইচলস লর্ডস সম্পর্কে একটি বইয়ের জন্য একটি অধ্যায় লিখেছিলেন। দ্যা ডেইলি টেলিগ্রাফ, অধ্যায়টি পুনরায় প্রকাশ করেছে। ২০০৫ সালে একবার ভেন্টিলেটর থেকে সরিয়ে নেওয়ার পরে উইচলস তাঁর কথা বলার ক্ষমতা ফিরে পেয়েছিলেন।
উইচলস ৬ জুন ২০১০ তারিখে টুটিং-এর সেন্ট জর্জ হাসপাতালে রেবেকা গ্রেস নামক একটি সুস্থ কন্যা সন্তানের জন্ম দেন।
লালমনিরহাট জেলা জাদুঘর
লালমনিরহাট জেলা জাদুঘর বাংলাদেশের লালমনিরহাট জেলায় অবস্থিত একটি জাদুঘর। উত্তরের সীমান্তের এই জেলাটির এবং আশপাশের জেলাসমূহের প্রাচীন ইতিহাস-ঐতিহ্য-সংস্কৃতির স্মৃতি সংগ্রহ এবং সংরক্ষণসমূহ বর্তমান ও আগামী প্রজন্মের সামনে উপস্থাপনের জন্য এ যাদুঘরটি গড়ে তোলা হয়েছে।
অবস্থান
লালমনিরহাট জেলা শহরের পূর্ব থানাপাড়ায় এই জাদুঘরটি অবস্থিত।
সংগ্রহশালা
এই সংগ্রহশালায় সংরক্ষিত আছে ৩৫০ রকমের প্রাচীন ও আধুনিক মুদ্রা, বিভিন্ন তৈজসপত্র, বাদ্যযন্ত্র, অলঙ্কার, মুক্তিযুদ্ধের স্মৃতি, প্রাচীন দলিল, পুঁথি, পাণ্ডুলিপি, দুই হাজার গ্রন্থ, স্মরণিকা, পত্রপত্রিকা, কীর্তিমান ব্যক্তিবর্গের ছবি ও পরিচিতিসহ নানা ঐতিহাসিক উপকরণ।
সম্মাননা
দেশের বিভিন্ন ক্ষেত্রে অবদান রাখার জন্য দেশের বিভিন্ন গুণী ব্যক্তিকে লালমনিরহাট জেলা জাদুঘর সম্মাননা প্রদান করা হয়ে থাকে।
ডাব্লিউডাব্লিউই গ্রেট বলস অফ ফায়ার
গ্রেট বলস অফ ফায়ার ছিল ডাব্লিউডাব্লিউই কর্তৃক আয়োজিত পেশাদারি কুস্তি প্রতি-দর্শনে-পরিশোধ (PPV) আয়োজন এবং ডাব্লিউডাব্লিউই দ্বারা প্রযোজিত র ব্রান্ডের ডাব্লিউডাব্লিউই নেটওয়ার্কের অনুষ্ঠান। এটি ২০১৭ সালের ৯ই জুলাই টেক্সাসের ডালাসে অবস্থিত আমেরিকান এয়ারলাইন্স সেন্টারে আয়োজিত হয়েছে।
এটি গ্রেট বলস অফ ফায়ার কালানুক্রমিকের সর্বপ্রথম অনুষ্ঠান। এটির নামকরণ করা হয়েছে একই নামের একটি গানের নাম অনুসারে, যেটি জেরি লি লেউইসের অনুমতিক্রমে এই অনুষ্ঠানের উদ্ভোবনী সঙ্গীত নির্বাচন করা হয়েছে। এই অনুষ্ঠানের নামটি সামাজিক মাধ্যমে গণ সমালোচনার স্বীকার হয়েছে।
এই অনুষ্ঠানে সর্বমোট ৯টি ম্যাচ সম্পন্ন হয়েছে, যার মধ্যে একটি ছিল প্রাক প্রদর্শন ম্যাচ এবং বাকি ৮টি ছিল মূল অনুষ্ঠানের ম্যাচ। উক্ত অনুষ্ঠানের মেইন ইভেন্টে ব্রক লেসনার সামোয়া জোকে হারিয়ে ডাব্লিউডাব্লিউই ইউনিভার্সাল চ্যাম্পিয়নশিপটি ধরে রেখেছে। আরও ব্রাউন স্ট্রোম্যান রোমান রেইন্সকে এ্যাম্বুলেন্স ম্যাচে হারিয়েছে, ব্রেই ওয়াট সেথ রলিন্সকে এবং সিজারো ও শেইমাস ৩০ মিনিটের আয়রন ম্যান ম্যাচে দ্য হার্ডি বয়েজকে হারিয়ে ডাব্লিউডাব্লিউই র ট্যাগ টিম চ্যাম্পিয়নশিপ ধরে রেখেছে।
নারোদনায়া পর্বত
মাউন্ট নারোদনায়া রাশিয়ার ইউরাল পর্বতমালার সবোর্চ্চ শৃঙ্গ।
ইতিহাস
এই পর্বত মালাটির উচ্চতা ১৯১৭ সালে পরিমাপ করা হয়।
কাঁকড়াভুক বেজী
কাঁকড়াভূক বেজী (Crab-eating mongoose; বৈজ্ঞানিক নাম: Herpestes urva) হারপেসটেস উর্ভা পরিবারভূক্ত বেজী প্রজাতির প্রাণীবিশেষ। এ প্রাণীটি দক্ষিণ-পূর্ব এশিয়া এবং পূর্ব এশিয়ার দেশসমূহে দেখা যায়। উত্তর-পূর্বাঞ্চলীয় ভারত, বাংলাদেশ, নেপাল, মায়ানমার, চীনের দক্ষিণাঞ্চলে এদের প্রধান আবাসস্থল। এছাড়াও, ভিয়েতনাম, মালয়েশিয়া, তাইওয়ান, লাওস এবং থাইল্যান্ডেও প্রাণীটিকে দেখা যায়।
বৈশিষ্ট্যাবলী
ছোট্ট এধরনের শ্বাপদভূক্ত শিকারী স্তন্যপায়ী প্রজাতির বেজীর লোমগুলো ধূসর কিংবা কালচে রঙের। ঘাড়ে বিস্তৃত সাদা ডোরাকাটা রঙের বিস্তৃতি ঘটিয়ে ঘাড়, গাল থেকে বুক পর্যন্ত চলে গেছে। এর লেজ ছোট ধরনের যা সাদা অথবা হলদেটে ভাব পরিলক্ষিত হয়। দেহের দৈর্ঘ্য ৪৫-৫২ সেন্টিমিটার, লেজের দৈর্ঘ্য ২৫-৩০ সেন্টিমিটার এবং ওজন ১.৮ থেকে ২.৫ কেজি পর্যন্ত হয়ে থাকে। পুরুষজাতীয় কাঁকড়াভূক বেজী স্ত্রীজাতীয় বেজীর তুলনায় বড় এবং ভারী হয়ে থাকে। এদের শক্তিশালী থাবা রয়েছে।
সংরক্ষণ অবস্থা
তাইওয়ানের অধিবাসীরা এ স্তন্যপায়ী প্রাণী শিকার করে। এর মাংস বিক্রয় করে জীবনধারণ করে। এর চামড়া চীনের বাজারগুলোতে বিক্রয় করা হয়। কম্বোডিয়ায় থাইল্যান্ড সীমান্তে পোষা প্রাণী হিসেবে লেনদেন করা হয়। আইইউসিএন বেজীটিকে ন্যূনতম বিপদগ্রস্ত হিসেবে উল্লেখ করেছে। চীন, থাইল্যান্ড এবং মালয়েশিয়ায় বৈধভাবে রক্ষার ঘোষণা দেয়া হয়েছে।
পেপার রিসার্চ ইন্সটিটউশন
পেপার রিসার্চ স্টেশন (পিআরএস) (Pepper Research Station (PRS)) কেরালা কৃষি বিশ্ববিদ্যালয়ের অধীনে ভারতের সবচেয়ে পুরোনো ইন্সটিটিউশনগুলোর একটি। এটি পান্নিয়ুর, কান্নুরে অবস্থিত।
পিআরএস ১৯৫২ সালে শুরু হয় এবং ১৯৫২ সালে কেরালা কৃষি বিশ্ববিদ্যালয়ের অধীনে আসে। প্রতিষ্ঠানটি কৃত্রিমভাবে পরাগরায়নকৃত প্রথম কালো মরিচের একটি প্রজাতি উদ্ভাবনের জন্যে বিখ্যাত, যার নাম পেনিয়োর ওয়ান।
ভিয়েনতিয়ান ইন্টারন্যাশনাল স্কুল
ভিয়েনতিয়ান ইন্টারন্যাশনাল স্কুল (ভিআইএস) হল ভিয়েতনামের লাওসের একমাত্র আন্তর্জাতিক স্কুল, যেটি কিন্ডারগার্টেন-১২ শ্রেণীর জন্য আন্তর্জাতিক স্নাতক পরীক্ষার সুযোগ দিয়ে থাকে। ভিআইএস হলো লাওসে ডাব্লিউএএসসি, সিআইএ, এবং আইবি কর্তৃক অনুমোদিত একমাত্র স্কুল।
বর্ণনা
ভিয়েনতিয়ান ইন্টারন্যাশনাল স্কুল হল ভিয়েনতিয়ান লাওসের আন্তর্জাতিক স্নাতকধারী বৈশ্বিক স্কুল, যেটি ১৯৯১ সালে প্রতিষ্ঠিত হয়েছে। বর্তমানে ভিআইএসে দ্বাদশ শ্রেণী পর্যন্ত ৪৯৫ জন শিক্ষার্থী পড়াশুনা করেন। ভিআইএস তিনটি আইবি প্রোগ্রামের সুযোগ দিয়ে থাকে; ৪-১০ বছরের জন্য পিওয়াইপি, ১১-১৫ বছরের জন্য এমওয়াইপি এবং একাদশ-দ্বাদশ শ্রেণীতে ১৬-১৮ বছরের জন্য আইবি ডিপ্লোমা। সকল প্রাইমারি শ্রেণীতে একজন শিক্ষক থাকেন, যিনি শিক্ষার কাজে সাহায্য করে থাকেন। প্রতি শ্রেণীকক্ষে সর্বোচ্চ ২২ জন ছাত্র পড়ার সুবিধা রয়েছে। এই স্কুলে প্রায় ৪৬টি ভিন্ন ভিন্ন দেশের ছাত্র রয়েছে। তবে কোন নির্দিষ্ট জাতির ছাত্র ২৩%-এর বেশি নয়। ভিআইএস-এর পরিবারগুলো মূলত দূতাবাস, বেসরকারি উন্নয়ন ও সাহায্য সংস্থা এবং দ্রুত বিস্তার লাভ করা আন্তর্জাতিক ব্যবসায়িক অঞ্চল থেকে আসে।
যেসকল ছাত্র ভিআইএস থেকে পাশ করে তারা যুক্তরাজ্য, কানাডা, অস্ট্রেলিয়া, সিঙ্গাপুর, ব্রিটেন, থাইল্যান্ড, নিউজিল্যান্ড, নেদারল্যান্ডসের মতো দেশগুলোর বিশ্ববিদ্যালয়ে পড়ে থাকে। এই স্কুলটি নির্বাচিত ট্রাস্টি বোর্ড দ্বারা পরিচালিত হয়। নয়জন বাবা-মার এই দলটি বিভিন্ন নিয়ম-কানুন, অর্থনৈতিক মতামত ও নির্দেশনা দিয়ে থাকে।
এই স্কুলের প্রধানরা হলেন, জেইন ম্যাকগি, যিনি স্কুলের প্রধান হিসেবে দায়িত্ব পালন করেন, তিনি প্রাইমারি প্রিন্সিপাল যিনি কিন্ডারগার্টেন থেকে পঞ্চম শ্রেণী পর্যন্ত সকল শিক্ষার বিষয় পরিচালনা করেন। তাছাড়া রয়েছে টিনা সানটিল্লি একজন সেকেন্ডারি প্রিন্সিপাল, যিনি ষষ্ঠ শ্রেণী থেকে দ্বাদশ শ্রেণীর শিক্ষা কার্যক্রম পরিচালনা করেন।
ভিআইএস হলো মেকং রিভার ইন্টারন্যাশনাল স্কুল এসোসিয়েশনের (এমআরআইএসএ) সদস্য, ফলে ছাত্ররা বিভিন্ন খেলাধুলার প্রতিযোগিতা ও সাংস্কৃতিক অনুষ্ঠান থাইল্যান্ড, ভিয়েতনাম এবং কম্বোডিয়ার আন্তর্জাতিক স্কুলগুলোর সাথে অংশ নিতে পারে।
এই স্কুলটি ইস্ট এশিয়া রেজিয়নাল কাউন্সিল অফ ওভারসিস স্কুলস (ইএআরসিওএস) এরও সদস্য, যেটি বিভিন্ন স্কুলকে তাদের অনুষদ উন্নয়নের জন্য সাহায্য করে থাকে। স্কুলটি ইন্টারন্যাশনাল স্কুল কাউন্সিল, দ্য ওয়েস্টার্ণ এসোসিয়শান অফ স্কুলস এন্ড কলেজেস এবং আন্তর্জাতিক স্নাতোকধারী স্বীকৃতপ্রাপ্ত। ভিআইএস হলো লাওসের একমাত্র স্কুল যেটি এই সকল এসোসিয়েশানের সদস্য।
সুযোগ-সুবিধা
ভিআইএস ২০০৮ সালের আগস্টে নতুন সুবিধা যোগ করে, এতে স্কুলে অধিক ছাত্র ভর্তি করে ও ছাত্রদের নতুন পরিবেশ প্রধান করে শিক্ষার সুযোগকে আরও বাড়িয়ে দেয়া হয়। সাম্প্রতিক সময়ে স্কুলে একটি পুল ও স্বাস্থ্যসেবা কেন্দ্র তৈরি করেছে, যেটি স্কুলের ছাত্ররা ও স্কুল কর্তৃপক্ষরা ব্যবহার করতে পারে।
ভিআইএসে ৬টি প্রধান বিল্ডিং রয়েছে; একটি প্রধান অফিস, ২ তলা প্রাইমারি বিল্ডিং, ৩ তলা সেকেন্ডারি বিল্ডিং, লাইব্রেরি, ক্যান্টিন এবং নতুন তৈরি করা স্বাস্থ্যসেবা কেন্দ্র। তাছাড়া এখানে আরও সুবিধা রয়েছে, যেমন: দুটি ফুটবল পিচ, দুটি বাস্কেটবল কোর্ট, একটি ব্ল্যাক বক্স থিয়েটার (সেকেন্ডারি বিল্ডিংয়ের ভেতর) এবং স্বাস্থ্যসেবা কেন্দ্রের পাশে একটি সুইমিং পুল।
অ্যাড্রিয়েন ব্রডি
অ্যাড্রিয়েন ব্রডি (ইংরেজি: Adrien Brody; জন্ম: ১৪ই এপ্রিল, ১৯৭৩) হলেন একজন মার্কিন অভিনেতা ও প্রযোজক। তিনি রোমান পোলান্‌স্কি পরিচালিত দ্য পিয়ানিস্ট চলচ্চিত্রে অভিনয়ের মধ্য দিয়ে বিশ্বব্যাপী পরিচিত ও সমাদৃত হন এবং মাত্র ২৯ বছর বয়সে শ্রেষ্ঠ অভিনেতার জন্য একাডেমি পুরস্কার জিতে এই বিভাগে সর্বকনিষ্ঠ বিজয়ী হয়ে ওঠেন। এছাড়া তিনি একমাত্র মার্কিন অভিনেতা যিনি শ্রেষ্ঠ অভিনেতা বিভাগে সেজার পুরস্কার লাভ করেছেন।
ব্রডি অভিনীত অন্যান্য সফল চলচ্চিত্রগুলো হল দ্য থিন রেড লাইন (১৯৯৮), দ্য ভিলেজ (২০০৪), কিং কং, এবং প্রিডেটরস (২০১০)। তিনি পরিচালক ওয়েস অ্যান্ডারসনের পরিচালনায় একাধিক চলচ্চিত্রে অভিনয় করেছেন, যার মধ্যে রয়েছে দ্য দার্জিলিং লিমিটেড (২০০৭), ফ্যানট্যাস্টিক মিস্টার ফক্স (২০০৯) এবং দ্য গ্র্যান্ড বুদাপেস্ট হোটেল (২০১৪)। ২০১৭ সালে তিনি বিবিসির ঐতিহাসিক নাট্যধর্মী পিকি ব্লিন্ডারস ধারাবাহিকের চতুর্থ মৌসুমে অভিনয় করেন।
প্রাথমিক জীবন
ব্রডি ১৯৭৩ সালের ১৪ই এপ্রিল নিউ ইয়র্কের কুইন্সের উডহ্যাভেনে জন্মগ্রহণ করেন। তার পিতা এলিয়ট ব্রডি ছিলেন একজন ইতিহাসের অধ্যাপক ও চিত্রশিল্পী এবং মাতা সিলিভিয়া প্ল্যাচি একজন চিত্রগ্রাহক। ব্রডির বাবা পোলীয় ইহুদি বংশোদ্ভূত এবং মাতা হাঙ্গেরির বুদাপেস্টে জন্মগ্রহণ করা ক্যাথলিক ধর্মাবলম্বী। তার মাতামহ ছিলেন হাঙ্গেরীয় ক্যাথলিক এবং মাতামহী ছিলেন চেক ইহুদি ধর্মাবলম্বী।  ব্রডি বাল্যকাল থেকেই ইহুদি বা ক্যাথলিক কোন ধর্মের সাথেই সম্পৃক্ত ছিলেন না।
শৈশবে ব্রডি শিশুদের জন্মদিনের পার্টিতে জাদু প্রদর্শন করতেন, যার নাম ছিল "দি অ্যামেজিং অ্যাড্রিয়েন"। তিনি আইএস ২২৭ লুই আর্মস্ট্রং মিডল স্কুল এবং নিউ ইয়র্কের ফিওরেলো এইচ. লাগার্দিয়া হাই স্কুল অব মিউজিক অ্যান্ড আর্ট অ্যান্ড পারফরমিং আর্টসে পড়াশুনা করেন। তার পিতামাতা তাকে খারাপ ছেলেদের সাথে মেলামেশা থেকে বিরত রাখতে অভিনয়ের ক্লাসে ভর্তি করিয়ে দেন। তিনি আপস্টেট নিউ ইয়র্কের অ্যাডিরনড্যাকসে লং লেক ক্যাম্পে গ্রীষ্মকালীন ক্যাম্পেইনে ভর্তি হন। ব্রডি স্টনি ব্রুক বিশ্ববিদ্যালয়ে কিছুদিন পড়াশুনার পর কুইন্স কলেজে চলে যান।
পানশালা
পানশালাতে টেবিলের পাশে বসার চোকি বা কেদারা থাকে যেখানে ক্রেতারা বসতে পারে। পানশালা যেগুলিতে চিত্তবিনোদন বা আমোদ-প্রমোদের ব্যবস্থা থাকে সেগুলিকে 'সংগীত পানশালা','নাইট ক্লাব' বলে। পানশালা শ্রেণীবিভাগ সস্তা ডাইভ পানশালা থেকে শুরু করে আমোদপ্রমোদের মার্জিত স্থান পর্যন্ত হতে পারে যা রেস্তোরার সহগামী।
অনেক পানশালা একটি নির্দিষ্ট সময়ের জন্য ছাড় বা বাট্টা দেয় যা 'সুখী ঘণ্টা' নামে খ্যাত, এই ছাড় খরিদ্দারদের বেশি দ্রব ক্রয় করতে উৎসাহ দেয়। কিছু কিছু পানশালা তাদের ব্যবসা চালিয়ে যাওয়ার জন্য একটি নির্দিষ্ট কভার ফি অথবা ন্যুনতম ক্রয়ে্র জন্য আবশ্যিক শর্ত প্রয়োগ করে। পানশালাতে যাতে শুধু প্রাপ্ত বয়স্কদের প্রবেশের নিশ্চয়তা, মাতালদের এবং যুধ্যমান ক্রেতাদের প্রবেশ নিষেধ এবং নির্দিষ্ট কভার ফি উত্তোলনের জন্য বাউন্সার থাকতে পারে। এমন পানশালা গুলি প্রায়ই চিত্তবিনোদন যেমন- সরাসরি সঙ্গীতানুষ্ঠান, গান,কৌতুকনাটক,লিপিবদ্ধ জকি ডিস্কের ব্যবস্থা করে থাকে।
পানশালাতে খরিদ্দাররা বসে বা দাড়িয়ে থাকতে পারে এবং পরিষেবক দ্বারা তাদের পরিবেশন করা হতে পারে। পানশালার আকার এবং উদ্দেশ্য উপর ভিত্তি করে, পানশালাতে মদ পরিবেষক দ্বারা পরিবেশন করা হতে পারে, টেবিলে দেওয়া হয় অথবা দুটো সেবাই দেওয়া হয়। পানশালার কাউন্টারের পিছনের দিকের গ্লাসের তাক এবং বোতলগুলিকে পশ্চাৎ পানশালা বলে।কিছু প্রতিষ্ঠানে, পশ্চাৎ পানশালা কাঠের কাজকরা, খচিত কাঁচ, আয়না এবং লাইট দিয়ে সজ্জিত থাকে।
ইতিহাস
ইতিহাস জুড়ে সর্বসাধারনের জন্য বিভিন্ন নামে মদ্যপানীয় স্থান রয়েছে। যেহেতু যুক্তরাস্ট্রের ঔপনিবেশিক যুগে তাদের অন্যান্য প্রতিষ্ঠানগুলো ছিলো দুর্বল তাই, মদের দোকান ছিলো তাদের গুরুত্বপূর্ণ বৈঠকের জায়গা। উনিশ শতকের দিকে শ্রমিকদের জন্য সেলুন ছিলো অবসর সময় কাটানোর জন্য গুরুত্বপূর্ণ স্থান। আজকাল যদিও বিভিন্ন প্রতিষ্ঠান বিভিন্ন নাম ব্যবহার করে যেমন -মদের দোকান অথবা সেলুন অথবা যুক্তরাজ্যে পাভ, তবে যেসব সংস্থাপিত জায়গায় পরিবেষক দ্বারা পানীয় পূর্ণ বা মিশ্রণ করে সাধারনত তাদেরকে "পানশালা" বলা হয়।
বিংশ শতাব্দীর প্রথমার্ধে বিভিন্ন দেশ যেমন ফিনল্যান্ড, আইসল্যান্ড, নরওয়ে এবং আমেরিকা তে অ্যালকোহলিক পানীয় বিক্রি এবং পান করা নিষিদ্ধ করা হয়েছিলো। নিষিদ্ধের সময়ে আমেরিকায় অবৈধ বার গুলোকে বলা হতো "স্পিকিজিজ"," ব্লাইন্ড পিগস", এবং "ব্লাইন্ড টাইগারস"।
আইনি বিধিনিষেধ
অনেক দেশের আইন পানশালায় অপ্রাপ্তবয়ষ্কদের ঢুকতে বারণ করে। যদিও এইসব পানশালায় অপ্রাপ্তবয়ষ্কদের ঢুকতে দেয়া হয়, যেমনটা পাবের ক্ষেত্রে দেখা যায় যেখানে খাবার পরিবেশনা করা হয়, তাদের পান করার অনুমতি দেয়া হয় না। কিছু বিচারব্যবস্থায়, পান্শালায় যেসব ভোক্তারা ইতিমধ্যে মাতাল হয়ে আছে তাদের পানীয় পরিবেশন করার অনুমতি দেয়া হয় না। শহর এবং নগরে কোথায় পানশালাগুলি থাকবে এবং তারা কি ধরনের পানীয় পরিবেশনা করবে তার উপর বৈধ আইনগত বিধিনিষেধ আছে। কিছু পানশালায় যবসুরা এবং মদ পরিবেশন করার অনুমতি থাকলেও ভারী পানীয় পরিবেশন করার অনুমতি নেই। কিছু বিচারব্যবস্থায় যেসব খরিদ্দার পানীয় কিনবে তাদের অব্যশই খাবারও কিনতে হবে। কিছু বিচারব্যবস্থায়, খরিদ্দারদের কৃতকর্মের আইনগত দায় পানশালা মালিকদেরও থাকে (মাতাল অবস্থায় গাড়ি চালাতে গিয়ে আহত হলে অথবা মারা গেলে এই দায়টা কার্যকর হয়)
অনেক ইসলামিক দেশ পানশালাতে মদ রাখা বা বিক্রি ধর্মীয় কারণে নিষিদ্ধ করেছে, যদিও কিছু দেশ যেমন কাতার এবং সংযুক্ত আরব আমিরাত কিছু নির্দিষ্ট জায়গায় পানশালার অনুমতি দেয় যেখানে শুধু অমুসলিমরায় পান করার অনুমতি পায়।
পানশালার প্রকারভেদ
পানশালার মালিক এবং পরিচালনাকারীরা কেমন ধরনের খরিদ্দারদের আকর্ষণ করবে এর নির্ভর করে পানশালার নাম, সজ্জ্বা, পানীয় তালিকা, আলোকসজ্জ্বা এবং অন্যান্য উপাদানগুলি পছন্দ করে। যাইহোক খরিদ্দারদের উপর তাদের সীমিত প্রভাব রয়েছে। সুতরাং, একটি পানশালা যে একটি জনতাত্ত্বিক পরিলেখর উদ্যেশে তৈরি অন্যের জন‍্য জনপ্রিয় হয়ে ওঠতে পারে। উদাহরণস্বরূপ, একটি পুরুষ বা নারী পানশালা যাতে সমকামী নৃত্য বা ডিস্কো করার মঞ্চ আছে সেটা সময়ের সাথে সাথে ক্রমবর্ধমান বিষমকামী খরিদ্দারকে আকর্ষণ করতে পারে বা ব্লুজ পানশালা বাইকার পানশালায় পরিণত হতে পারে যদি এর বেশিরভাগ খরিদ্দার বাইক চালক হয়।
একটি ককটেল লাউঞ্জ হচ্ছে দামী পানশালা যা সাধারণত কোনও হোটেল, রেস্তোঁরা বা বিমানবন্দরের মধ্যে অবস্থিত।
একটি সম্পূর্ণ পানশালা শরাব, ককটেল, মদ এবং যবসুরা সরবরাহ করে।
একটি মদ পানশালা হচ্ছে এমন একটি পানশালা যা যবসুরা বা শরাব থেকে মদকে বেশি গুরুত্ব দেয়।খরিদ্দাররা এসব পানশালাতে কেনার আগে চেখে দেখতে পারে। কিছু মদ পানশালা হালকা খাবার বা জল খাবার সরবরাহ করে।
ফার্ণ পানশালা হছে আমেরিকা অপভাষার একটি শব্দ যা দামী বা প্রেপি পানশালার জন্য ব্যবহৃত হয়।
সঙ্গীত পানশালা হচ্ছে এমন পানশালা যা আকর্ষণ হিসেবে সরাসরি সঙ্গীত প্রদর্শন করে, যেমন পিয়ানো পানশালা।
ডাইভ পানশালা যা সাধারণত "ডাইভ" হিসেবে উল্লেখ করা হয়, খুবই অনানুষ্ঠানিক পানশালা যা অনেকের দ্বারা অখ্যাত বিবেচনা করা হয়।
মদবিহীন পানশালা হচ্ছে এমন পানশালা যেটাতে মদ্য পানীয় সরবরাহ করা হয় না।
স্ট্রিপ ক্লাব হচ্ছে এমন পানশালা যেখানে নগ্ন বিনোদনের ব্যবস্থা থাকে ।
পানশালা এবং ভাজাপোড়ার দোকানকে রেস্তোরাও বলা হয়।
বিনোদনের ধরনের উপর ভিত্তি করে পানশালার প্রকারভেদঃ
খরিদ্দার যারা বার বার আসে তাদের প্রকারের উপর ভিত্তি করে পানশালাকে বিভিন্নভাবে ভাগ করা যেতে পারেঃ
পানশালা(কাউন্টার)
কাউন্টার যেখানে পরিবেশক দ্বারা পানীয় পরিবেশন করা হয় তাকে "পানশালা" বলে। পানীয় স্থাপনায় এই শব্দটি সিন্ডোকড (ইংরেজি synecdoche) হিসেবে প্রয়োগ করা হয় যাকে "পানশালা" বলে। এই কাউন্টারগুলিতে সাধারণত বিভিন্ন ধরনের যবসুরা, মদ, নেশাদ্রব এবং অ্যালকোহলমুক্ত উপাদান সঞ্চয় করে এবং পরিবেশকের সহযোগীতার জন্য উপাদানগুলি সজ্জিত থাকে।
পানীয় এবং অন্যান্য জাতীয় খাবার পরিবেশন করার জন্য কাউন্টারগুলিকেও পানশালা বলা যেতে পারে। এই শব্দের ব্যবহারের উদাহরণগুলির মধ্যে রয়েছে জলখাবার পানশালা, সুশি পানশালা, জুস পানশালা, সালাদ পানশালা, দুগ্ধ পানশালা এবং আইসক্রিম সানডে পানশালা।
অবস্থান
অস্ট্রেলিয়া
অস্ট্রেলিয়ায়, ঔপনিবেশিক আমল থেকে এখন অবধি লাইসেন্সকৃত বাণিজ্যিক মদ্যপানীয়ের প্রধান ধরন ছিল পাভ, ইংরেজিদের আদি রুপের স্থাণীয় প্রকরণ। ১৯৭০ এর দশক অবধি অস্ট্রেলিয়ান পাভগুলি ঐতিহ্যগতভাবে লিঙ্গ-বিভাজনযুক্ত পানীয় অঞ্চলে সংগঠিত ছিল — "সর্বসাধারণের পানশালা" কেবল পুরুষদের জন্যই উন্মুক্ত ছিল, যেখানে "লাউঞ্জ পানশালা" বা "স্যালুন পানশালা" পুরুষ এবং মহিলা উভয়কে (যেমন মিশ্র পানীয়) পরিবেশন করা হত। বৈষম্য বিরোধী আইন এবং মহিলাদের অধিকার সক্রিয়তাই সর্বসাধরনের পানশালাই শুধু পুরুষদের প্রবেশযোগ্য ধারণাটি ভেঙে দেওয়ার কারণে এই পার্থক্যটি ধীরে ধীরে দূর হয়ে যায়। যেখানে একটি স্ংস্থাপনায় দুটি পানশালা এখনও বিদ্যমান রয়েছে, একটি (যা "সর্বসাধারণের পানশালা" থেকে উদ্ভূত) আরও নিম্মবাজারমুখী হবে এবং অন্যটি ("লাউঞ্জ পানশালা" থেকে উদ্ভূত) আরও বেশি বাজারে থাকবে। সময়ের সাথে সাথে, হোটেলগুলিতে গেমিং মেশিনগুলির প্রবর্তনের সাথে সাথে অনেকগুলি "লাউঞ্জ পানশালা" গেমিংরুমে রূপান্তরিত হয়েছে বা হচ্ছে।
১৯৫০-এর দশকের মাঝামাঝি সময়ে, পূর্বের কঠোর রাষ্ট্রীয় পানীয় অনুমতিপত্রের আইনগুলি ক্রমান্বয়ে শিথিল ও সংস্কার করা হয়েছিল, ফলস্বরূপ পাভ ব্যবসার বেড়ে গিয়েছিল। এটি প্রাথমিকভাবে সমাপনী সময়ের সাথে সম্পর্কিত সামাজিক সমস্যাগুলি দূর করার অংশ ছিল- বিশেষত কুখ্যাত "six o'clock swill" - "sly grog" (অবৈধ অ্যালকোহল বিক্রয়) এর উঠতি বাণিজ্য। খুচরা "বোতলজাত দোকানগুলি" সহ আরও লাইসেন্সবিহীন মদের দোকানের সংখ্যা বাড়তে থাকে (ওভার-দ্য কাউন্টার আগে কেবল পাভগুলিতে পাওয়া যেত এবং কঠোরভাবে নিয়ন্ত্রণ করা হয়েছিল)। বিশেষভাবে সিডনিতে, একটি নতুন অনুমতিপ্রাপ্ত শ্রেণি, মদ পানশালা আবির্ভুত হয়; সেখানে খাবারের সাথে মিলিয়ে পরিবেশন করতে হবে এমন শর্তে মদ্যপানীয় সরবরাহ করা হত। এই স্থানগুলি ৬০ দশকের শেষের দিকে এবং ৭০ দশকের প্রারম্ভিকে খুব জনপ্রিয় হয়ে ওঠে এবং বিনামূল্যে বিনোদনের আয়োজন করত, সেই সময়ে এটি সিডনি সংগীতের দৃশ্যের একটি গুরুত্বপূর্ণ বিষয় হয়ে ওঠে।